# A sad, nešto sasvim drugačije

### Izvor: Wikipedija

A sad, nešto sasvim drugačije
And Now For Something Completely Different
Redatelj | Ian MacNaughton
Producent | Patricia Casey
Scenarist | Monty Python
Glavne uloge | Graham Chapman John Cleese Terry Gilliam Eric Idle Terry Jones
Michael Palin
Carol Cleveland
Connie Booth
Lesley Judd
Glazba | Douglas Gamley
Godina izdanja | 1971.
Trajanje | 85 minuta
Država | Ujedinjeno Kraljevstvo
Jezik | engleski
Budžet | 80.000 funti
IMDb profil

A sad, nešto sasvim drugačije (eng. And Now For Something Completely Different ) je prvi dugometražni film britanske komičarske grupe Monty Python. Sastoji se od izabranih i prerađenih skečeva iz prve dvije sezone TV-emisije Leteći cirkus Montyja Pythona.

Fraza iz naslova je uzeta iz tadašnjih BBC-ovih informativnih emisija u kojima bi voditelj sljedeći prilog najavio kao nešto sasvim drugačije od prethodnoga čak i kad razlika stvarno ne bi bilo toliko velika. Pythoni su frazu preuzeli kako bi lakše povezivali svoje skečeve; njezinu upotrebu su doveli do apsurda: voditelj bi u bizarnim situacijama izgovara najave poput: "A sada nešto sasvim drugačije – čovjek s magnetofonom u nosu!". Film se, unatoč naslovu, sastoji isključivo od već viđenih skečeva iz Letećeg cirkusa, često povezanih animacijama Terryja Gilliama. Neki od njih su:

- Lažni mađarski rječnik s ubačenim nepristojnim izrazima.
- Dosadni stranac čovjeku u baru postavlja nepristojna pitanja o supruzi.
- Ekspedicija na Kilimandžaro čiji vodič pati od neobičnog poremećaja.
- Muzikalni miševi.
- Najsmješnija šala na svijetu se zbog učinka počne koristiti kao ratno oružje.
- Prevareni kupac pokušava vratiti mrtvu papigu u prodavaonici.
- Pjesma drvosječe.
- Drama u restoranu nakon što gost prijavi prljavu vilicu.
- Nezadovoljni računovođa želi postati krotitelj lavova.
- TV emisija koja se bavi javnim ucjenjivanjem.
- Bogati imbecili se natječu za titulu Bogati imbecil godine.

Film je bio ideja Victora Lownesa, čelnika britanskog Playboya koji je mislio da će to biti dobar način za predstavljanje grupe američkoj publici i dodatnu zaradu. Lownes je pokušao nametnuti još neke svoje ideje grupi što izazvalo nesporazume. Na primjer tražio je da se njegovo ime u uvodnom popisu napiše u stilu isklesanog kamena kako su napisana i imena članova grupe; Gilliam je na kraju to morao prihvatiti, ali zato je imena svih ostalih članova napisao na drugačiji način. Film je snimljen s vrlo malim budžetom od samo 80.000 funti. U kinima nije posebno dobro prošao: britanskoj publici je ponudio već viđeni materijal, a američkoj britanski humor nije bio toliko zanimljiv; kritike su bile različite. U SAD-u je nešto bolje prošao kad je ponovno pušten u kino-distribuciju nakon što se Leteći cirkus počeo prikazivati na američkoj televiziji. S vremenom mu je popularnost porasla i stekao je obožavatelje.

Monty Python |
Članovi | Graham Chapman • John Cleese • Terry Gilliam • Eric Idle • Terry Jones • Michael Palin |
Drugi suradnici | Carol Cleveland • Neil Innes • Connie Booth |
Filmovi i TV serije | Leteći cirkus Montyja Pythona • A sad, nešto sasvim drugačije • Monty Python i Sveti gral • Brianov život • Monty Python Live at the Hollywood Bowl • Smisao života Montyja Pythona |

Dobavljeno iz "http://hr.wikipedia.org../../../a/_/s/A_sad%2C_ne%C5%A1to_sasvim_druga%C4%8Dije.html"

Kategorija: Filmovi 1970-ih

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Deutsch
- English
- עברית
- Italiano
- Nederlands
- Polski
- Português
- Русский
- Svenska